ZSIGMONDY VILMOS. 
263 
leánygyermeke volt; név es kor szerint felsorolva mint legidősebbet első 
helyen említem Adolf-oí, a bécsi általános kórház főorvosát, a ki 1880-ban 
balt el; ezt követte a jelenleg mint ügyvéd Budapesten lakó Pál; a harma¬ 
dik testver Augusta, férjezett Sclmlek, szintén budapesti lakos volt, a ki 
azonban 1844-ben, sajnos, már 25 éves korában jobb létre szenderülvén, 
ugyancsak a pozsonyi ágost. evang. sírkertben nyugszik nem messze szü¬ 
leitől. 
Korra nézve következik ViLMOS-unk, kit azután követett a jelenleg 
Pozsonyban elő Carolina s végre a legfiatalabb, Gusztáv, jelenleg m. kir. 
főmérnök Budapesten. 
Az első oktatásban Vilmos a szülői háznál részesült s aztán a pozsonyi 
ágost. ev. lyceumhoz került, hol 1830-ban az első osztályba lépvén, ezt az 
1830/31. iskolai evben kitűnő sikerrel végze. A következő iskolai évben, tehát 
1831/32-ben, a mennyiben — Carolina nővérétől nyert szíves értesítés sze¬ 
rint — atyjának óhaja volt, hogy gyermekei úgy a tót, mint a magyar nyelvben 
kellő jártassággal bírjanak, a szakolczai ágost. ev. iskolát látogatta, még 
pedig szintén kitűnő sikerrel. 
A következő iskolai évben, a magyar nyelv kellő elsajátítása végett a 
komáromi reform, gymnasiumba került, hol az 1832/33. iskolaévben a 3-ik 
osztályt látogatta* és a következő 1833/34. iskolaévet atyjának 1833-ban 
bekövetkezett elhalálozásának daczára is meg Komáromban töltötte, a mint 
a 4-ik osztályról kiállított, általam megtekintett bizonyítvány mutatja, mely 
szintén kitűnő eredményről tanúskodik. Komáromban ViLMOS-unk a Nigrini 
családnál volt «cserében». 
Csak eddig terjedhetett az atyai befolyás a nevelesre, mert még a 4-ik 
osztály megkezdése előtt veget vetett a sors Zsigmondy Samu életenek, s így 
ViLMOS-unk további gondozása egyedül anyjára maradt. 
A következő két iskolaévet (1834/35 es 1835/36) Zsigmondy Vilmos 
ismét a pozsonyi lyceumnál töltötte, es ez időben az 5-ik es 6-ik osztályt 
végezte el.** Itt fejezte be lyceumi tanulmányait is a következő 1836/37 
és 1837/38. években, még pedig az 1838. június 29-én kiállított végbizo¬ 
nyítvány szerint eminens sikerrel. 
Nővére az ifjú Zsigmondy Vilmos-í korántsem mondja vidámnak, 
inkább komolyabbnak, gondolkozónak ecseteli s ilyennek mondja őt sógo¬ 
rom, Slubek Gusztáv pozsonyi lakos is. Iskolatársai nem annyira vidámsága, 
mint inkább jeles tanulása következtében csatlakoztak hozzá, s e jellemvoná- 
* Ezt az adatot Pap Gábor rév-komáromi ev. ref. lelkész és dunántúli püspök úr 
O Nagyságának az illető iskolai alapkönyvben történt szíves utánnézése alapján közöl¬ 
hetem. 
** Ezt Michaelis Vilmos úr, a pozsonyi lyceum rektorának az illető jegyzőköny¬ 
vekből való szíves kijegyzése alapján közölhetem. 
(177) 
